P-190/05
Natisni
Opravilna št.:
P-190/05
Datum odločitve:
15. 12. 2005
ECLI:
ECLI:SI:USRS:2005:P.190.05
Akt:
Spor o pristojnosti
Izrek:
Zahteva za rešitev spora glede pristojnosti za odločanje med Okrajnim sodiščem v Kranju in Agencijo za trg vrednostnih papirjev se zavrže.
Evidenčni stavek:
Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo za odločitev o sporu glede pristojnosti zavrglo.
Geslo:
1.2.51.7.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Spor o pristojnosti - Prizadeti organ.
1.3.4.8 - Ustavno sodstvo - Pristojnost - Vrste postopkov - Postopek v sporih o pristojnosti.
1.5.51.3.1 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker ne gre za spor o pristojnosti.
Pravna podlaga:
Člen 25, 49, Zakon o Ustavnem sodišču [ZUstS]
Opomba:
Vrsta zadeve:
spori o pristojnosti
Vrsta akta:
drugi akti
Vlagatelj:
Okrajno sodišče v Kranju
Datum vloge:
25. 11. 2005
Vrsta odločitve:
sklep
Vrsta rešitve:
zavrženje
Dokument:
US25519
Dokument v PDF obliki:
P-190-05.pdf
100 KB
Prenesite datoteko
P-190/05-4
15. 12. 2005
SKLEP
Ustavno sodišče je v postopku za rešitev spora glede pristojnosti, začetem z zahtevo Okrajnega sodišča v Kranju, na seji dne 15. decembra 2005
sklenilo:
Zahteva za rešitev spora glede pristojnosti za odločanje med Okrajnim sodiščem v Kranju in Agencijo za trg vrednostnih papirjev se zavrže.
Obrazložitev
1. Okrajno sodišče v Kranju je pri Vrhovnem sodišču vložilo predlog za odločitev v sporu glede pristojnosti med Okrajnim sodiščem v Kranju in Agencijo za trg vrednostnih papirjev v postopku o prekršku na podlagi predloga za uvedbo postopka o prekršku št. 1227/7-05 z dne 22. 9. 2005. Vrhovno sodišče je, sklicujoč se na osmo alinejo prvega odstavka 160. člena Ustave, predlog za odločitev o sporu glede pristojnosti odstopilo Ustavnemu sodišču.
2. Na podlagi določbe drugega odstavka 61. člena Zakona o Ustavnem sodišču (Uradni list RS, št. 15/94 – v nadaljevanju ZUstS) je spor glede pristojnosti (t. i. negativni kompetenčni spor) podan takrat, ko več organov zavrača pristojnost v posamezni zadevi. V tem primeru lahko zahteva rešitev spora glede pristojnosti organ, kateremu je bila zadeva odstopljena, pa meni, da zanjo ni pristojen.
3. Iz predloga Okrajnega sodišča za odločitev v sporu glede pristojnosti je razvidno, da sodišče zavrača pristojnost za odločanje v obravnavani zadevi. Vendar pa iz spisa ni razvidno, da bi se sodišče izreklo za nepristojno za odločanje o zadevi in zadevo odstopilo prekrškovnemu organu, tj. Agenciji za trg vrednostnih papirjev, ki se tako še ni mogla izreči za nepristojno. Ustavno sodišče glede na navedeno ugotavlja, da spor glede pristojnosti, o katerem sicer odloča Ustavno sodišče na podlagi osme alineje prvega odstavka 160. člena Ustave, še ni mogel nastati. Ker torej niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
4. Ustavno sodišče je sprejelo ta sklep na podlagi 25. člena v zvezi z 49. členom ZUstS in četrte alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnici in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj